প্রযুক্তির বিকাশ আর একবিংশ শতাব্দীর উন্নতির এই বিশ্বে বাংলাদেশও ডিজিটাল, উন্নতির স্লোগান নিয়ে এগিয়ে চলেছে। সেই স্লোগানকে ধারণ করা উচিত সিনেমাতেও। নারীরা কেবলমাত্র পুরুষের আরাধ্য, মনযোগকারী, দর্শক ধরার টোপ হিসেবে ব্যবহৃত না হয়ে মানুষ হিসেবে উপস্থাপিত হোক। সিনেমায় আসুক সংসারে নিভৃতে কাজ করে যাওয়া মায়েদের জীবনের গল্প, স্যাক্রিফাইসের দৃশ্যগুলো। আসুক ভাবীদের মমতামাখা সংগ্রামী গল্পগুলো, আসুক ভাইদের জীবনের উত্থানের পেছনে মহতি বোনদের গল্পগুলো। নায়িকার জৌলুস হারালেও পর্দায় ভাসুক সেই নায়িকার অভিজ্ঞতার জৌলুস।